[{"text_idx": "#000000", "text": "C\u0302efpag\u0302oPri niSekciojMalfermi la menuonVideojReceptojVeganismoSana vivstiloNovaj\u0302ojKontakto"}, {"text_idx": "#000001", "text": "Tre malofte mi mang\u0302as nur krudveganajn mang\u0302aj\u0302ojn ec\u0302 se iam mi planis ig\u0302i krudvegano sed tio nur dau\u0306ris unu monaton! En tiu epoko mi faris kelkajn krudveganaj\u0302ojn (brau\u0306nion, pomtorton , makadamian fromag\u0302on kaj glaciaj\u0302on) por c\u0302i tiu retpag\u0302aro \ud83d\ude09 Tio ne signifas ke mi ne s\u0302atas krudaj\u0302ojn sed krudveganismo postulas sufic\u0302e da disciplino kaj antau\u0306preparado de multaj mang\u0302aj\u0302oj kaj limigo de socia vivo c\u0302ar preskau\u0306 ne eblas mang\u0302i tute krude eksterhejme, ec\u0302 ne en veganaj restoracioj. Tial do, multaj homoj kiuj nomas sin krudveganoj vere mang\u0302as altprocente krude, c\u0302efe hejme, sed ekstere ili cedas kaj mang\u0302as kuiraj\u0302ojn. Samkiel ni multfoje rekreas au\u0306 imitas tradiciajn pladojn lau\u0306 vegana versio. krudveganoj same faras, sed c\u0302i foje, c\u0302iuj ingrediencoj ne nur estas nebestaj sed ankau\u0306 krudaj. C\u0302i foje mi proponas al vi fari c\u0302i tiun buntan, nutrigan kaj fres\u0302an mang\u0302aj\u0302on kiu imitas la tradician italan pladon \u201dlasanjo\u201d. Certe multaj el vi iam mang\u0302is g\u0302in c\u0302ar lasanjo tre popularas ne nur en Italio, de kie g\u0302i devenas, sed ankau\u0306 en multaj landoj de la mondo. G\u0302i havas simplajn ingrediencojn kaj rapide fareblas. Tamen, por c\u0302i recepto ni devas havi mandolinon, kiu estas kuireja ilo por fajne fari lamenojn el kukurbetoj. Se vi ne havas g\u0302in, mi rekomendas fari per sufic\u0302e bonkvalita tranc\u0302ilo kaj lerte fari la lamenojn."}, {"text_idx": "#000002", "text": "1 kukurbeto1 avokado1 cepoPetroselo1 tomato6 c\u0302ampinjonojValerianeloOlivoleoSalo.Citronsuko"}, {"text_idx": "#000003", "text": "Unue ni lamenigu fajne la kukurbeton per la mandolino kaj lasu g\u0302in ripozi kun iom da salo dum kelkaj minutoj.Faru kremon el avokado. Tretu per forko la karnon de la avokado kaj aldonu al g\u0302i iom da citronsuko, tre fajne tranc\u0302ita cepo kaj salo.Lasu almenau\u0306 dum duonhoro la c\u0302ampinjonojn lamenigitajn kun olivoleo, citronsuko kaj salo.Tranc\u0302u kvadratete la tomaton."}, {"text_idx": "#000004", "text": ": Prenu muldilon, kaj unue disfaldigu la kukurbetlamenojn, sekve c\u0302ampinjonoj, valerianelo, avokadkremo, tomateroj, denove kukurbetlamenoj, c\u0302ampinjonoj, valerianelo, avokadkremo, tomateroj kaj fine kukurbetlamenoj denove. Supre vi povas g\u0302in ornami per g\u0302ermoj au\u0306 per pli da avokadkremo, au\u0306 per diserigita seka frukto kia ternukso au\u0306 aveloj \ud83d\ude42"}, {"text_idx": "#000005", "text": "Elmuntu g\u0302in rekte sur la telero kie vi lasos g\u0302in kaj ornamu la teleron per c\u0302eriztomatoj! Kaj jam pretas, bonan apetiton!"}, {"text_idx": "#000009", "text": "Veganaj meksikaj fah\u0302itoj el sojo, fazeoloj kaj kokbeko"}, {"text_idx": "#000010", "text": "Etaj veganaj omletoj el legomoj!"}, {"text_idx": "#000011", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj\nPastaj\u0302o kun kukurbetoBestaj rajtojUniversala Deklaracio de la Bestaj Rajtoj\nKunlaboruC\u0302u vi s\u0302atus kontribui al VeganArto? Ekzemple, vi povus verki recept-artikolojn. Ne hezitu kontakti nin, ec\u0302 se vi ne scias pri kiel specife kontribui! Nia retpos\u0302tadreso estas xx(c\u0302e)yy.zzLicenco CC 4.0"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]